Atsiliepimai, naujienos, informacija auginantiems vaikus

CurioCity
2024-02-05 08:00 - 2024-05-16 17:00 (Europe/Vilnius)
Sužinokite, kaip pramogų centras gali tapti pamokų dalimi! Atraskite mokslo džiaugsmą žaisdami ir tyrinėdami!
Edukacinės programos 6-12 metų vaikų grupėms organizuojamos visus metus, darbo dienomis iki 16 val., išskyrus liepos ir rugpjūčio mėn.
Būtina išankstinė registracija. Daugiau informacijos el. paštu smalsu@curiocity.lt arba telefonu +370 688 33202.
Speciali 2 val. programos kaina – 8-10 Eur/vaikui.
Pedagogams, lydintiems suaugusiems asmenims ir socialiai remtiniems vaikams – nemokamai.
Dalį programų galima užsisakyti per Kultūros pasą!
Daugiau informacijos: https://curiocity.lt/veiklos/edukacines-programos/

Europos parkas - šeimoms su vaikais palanki vieta
2024-03-29 00:00 - 2024-12-31 00:00
Su visa šeima atvykę į
Europos parko muziejų, vasarai atsiskleidžiant visu savo grožiu,
pasisemsite naujų jėgų ir įkvėpimo. Juk tai didžiulė teritorija, kurioje veši
natūrali gamta ir yra įsikūręs vienintelis toks meno muziejus Lietuvoje.
Susiruošę
į muziejų su mažais vaikais, paprastai primename: Muziejuje negalima liesti eksponatų. Negalima lakstyti. Negalima
triukšmauti, užkandžiauti ir atsivesti šuniuko. Tik ne Europos parko
muziejuje! Čia atvykę leisitės natūraliais miško takeliais aplankyti keistų
personažų, atrasti netikėtų meninių sprendimų, mėgautis tyru oru ir gamtos
garsais. Čia vaikams galima bėgioti, čiauškėti į valias ir viską čiupinėti, tik
nereikėtų lipti ant skulptūrų, kenkia meno kūriniams ir lipikui gali būti
pavojinga.
Europos
parko eksponatai, šiuolaikinio meno kūriniai, dažnai atrodo netikėti ir
stebinantys, nenuostabu, kad jais perteikiamos idėjos neatsiskleidžia iš pirmo
žvilgsnio. Tačiau jie žadina vaizduotę, o kad dar daugiau atrastumėte, siūlome keletą
patarimų.
Artėdami
prie meno kūrinio, pagalvokite, padiskutuokite tarpusavyje: į ką jums panašu, ką
įžvelgiate? Kaip jį pavadintumėte? Galite sugalvoti savo pavadinimą dar prieš
pažvelgdami į aprašomąją lentelę prie kūrinio.
Stebėkite
meno kūrinį įvairiais rakursais: Iš labai toli ir iš labai arti, įvairiais kampais
– pamėginkite
pasilenkti ar atsitūpti, pažvelgti iš apačios, apeikite aplink.
Įdomi
užduotis visai šeimai: ar galite „suvaidinti“ skulptūrą? Pamėginkite savo poza
atkartoti kūrinio formas.

Europos
parkas kviečia: saugokime save ir vieni kitus, kartu tausokime gamtą ir
puoselėkime kultūrą bei menus.

Europos parkas kviečia į meno ir gamtos pasaulį pažvelgti kitaip
2024-03-29 00:00 - 2025-12-30 00:00
Atgaivą teikianti
natūrali gamta ir įspūdingi menininkų darbai – muziejuje po atviru dangumi
kiekvienas gali atrasti daugiau. Atsižvelgiant į tai, kas tampa aktualu
šiandien, Europos parke siekiama sukurti didesnių pažinimo galimybių lankantis
individualiai, su šeima. Nauji, netikėti patyrimai galimi būtent atrandant
būdus pažvelgti „kitaip“.
Visiems smalsiems ir
besidomintiems, norintiems sužinoti daugiau ir pažvelgti kitaip – nuo šiol vos
keleto mygtukų paspaudimu telefone taps prieinamas visiškai naujas, virtualus
muziejaus po atviru dangumi gidas. Nauja mobilioji programėlė skirta ne tik
supažindinti, suteikti įdomios ir naudingos informacijos, bet ir praturtinti
patyrimą Europos parke. Šiuolaikinio meno muziejų po atviru dangumi nuo šiol
galite patirti kitaip: sužinoti daugiau, atkreipti dėmesį į naujas detales,
įsigilinti. Pavyzdžiui, galima čia pat „peršokti“ į dešimtmečių istoriją ir
pabūti meno kūrinio kūrybos proceso, įkurdinimo muziejuje dalyviais arba
vaikštinėjant parko takeliais klausytis įdomių pasakojimų.
Nemokamos programėlės
naudotojai galės atrasti įdomios informacijos apie meno kūrinius ir muziejų,
peržiūrėti vaizdo siužetus, archyvinę medžiagą, klausytis garso įrašų, naršyti
po muziejaus žemėlapį, keliauti pasirinktu maršrutu, matyti savo vietą
muziejuje. Prie kai kurių eksponatų muziejaus lankytojai galės atrasti ir
papildytos realybės sluoksnius.
Meninės vertės turinys programėlei
sukurtas bendradarbiaujant su kūrybinių industrijų atstovais, menininkais, muziejaus
kolekcijos meno kūrinių autoriais, pateikusiais naujųmeninių interpretacijų.
Įstabaus meno pasaulyje
atrandamas įkvėpimas ir atgaiva dvasiai, gamtoje praleidžiamas laikas itin
svarbus sveikatai ir fizinei gerovei, o šiuolaikinės technologijos leidžia pažinti
naujai.
Europos parkas, šiuolaikinio
meno muziejus netoli Vilniaus, kurio ekspozicija po atviru dangumi išdėstyta
net 55 hektarų plote, – puiki vieta turiningai ir sveikai praleisti laiką apsuptiems
nuostabaus gamtos ir meno pasaulio.
Leiskitės į ypatingą
kelionę po Europos parką, pažinkime ne tik meną, bet ir supančią gamtą,
atraskime žmogaus kūrybos ir gamtos ryšį, įsiklausykime. Menas įkvepia ir tampa
atgaiva dvasiai, gamta labai svarbi sveikatai ir fizinei gerovei.
